**PARAIŠKA**

**TARŠOS LEIDIMUI PAKEISTI**

 [3] [0] [4] [4] [3] [9] [7] [4] [5]

 (Juridinio asmens kodas)

UAB GTV Solutions, Zietelos g. 3, Vilnius, tel. 8 678 27744, el.p. tautvilas@gtvgroup.lt

(Veiklos vykdytojo, teikiančio paraišką, pavadinimas, adresas, telefono, fakso Nr., elektroninio pašto adresas)

Eksploatuoti netinkamų transporto priemonių ardymo sandėliai, adresu Zietelos g. 3, Vilnius

(ūkinės veiklos pavadinimas, adresas)

Taisyklių 1 priedo 3 dalies 3.1. papunkčio kriterijų „Apdorojamos atliekos ir vykdoma veikla, kuriai vadovaujantis Taršos integruotos prevencijos ir kontrolės leidimų išdavimo, pakeitimo ir panaikinimo taisyklių, patvirtintų Lietuvos Respublikos aplinkos ministro 2013 m. liepos 15 d. įsakymu Nr. D1-528, 1 priede nurodytoms veiklos rūšims nereikia leidimo“

 (nurodoma, kokius kriterijus pagal Taisyklių 1 priedą atitinka įrenginys)

Tautvilas Šlėgus , tel. 8 678 27744, el.p. tautvilas@gtvgroup.lt

(kontaktinio asmens duomenys, telefono, fakso Nr., el. pašto adresas)

**BendroJI PARAIŠKOS DALIS**

**18.1. veiklos vykdytojo pavadinimas, juridinio asmens kodas, buveinės adresas, kontaktinio asmens duomenys, ūkinės veiklos objekto pavadinimas ir adresas;**

UAB GTV Solutions (įm. k. 304439745), buveinės adresas – Zietelos g. 3, Vilnius, kontaktinis asmuo – Tautvilas Šlėgus , tel. 8 678 27744, el. p. tautvilas@gtvgroup.lt. Ūkinės veiklos objekto pavadinimas – eksploatuoti netinkamų transporto priemonių ardymo sandėliai. Veiklos vykdymo vieta: Zietelos g. 3, Vilnius.

**18.2. trumpa aprašomojo pobūdžio informacija apie visus toje vietoje (ar keliose vietose, jei leidimo prašoma vienos savivaldybės teritorijoje esantiems keliems įrenginiams) to paties veiklos vykdytojo eksploatuojamus ir (ar) planuojamus eksploatuoti įrenginius, galinčius sukelti teršalų išmetimą (išleidimą), nurodant jų eksploatacijos pradžią, įrenginių techninius parametrus, nepriklausomai nuo to, ar tie įrenginiai atitinka Taisyklių 4.4 papunktį, įskaitant įrenginiuose naudojamas technologijas, jų pajėgumus, juose vykdomą veiklą, naudojamas medžiagas ir mišinius; išmetamų (išleidžiamų) teršalų šaltinius, išmetamus (išleidžiamus) teršalus;**

UAB GTV Solutions planuojama ūkinė veikla – eksploatuoti netinkamų transporto priemonių ardymas. Eksploatuoti netinkamų transporto priemonių ardymo veiklą, adresu Zietelos g. 3, Vilnius vykdo įmonė UAB „GTV Group ir Ko“ (įm. k. 302249206) pagal leidimą TL-V.7-7/2014, kurią nori perimti įmonė UAB GTV Solutions (įm. k. 304439745). UAB „GTV Group ir Ko“ perdavimo raštas pateikiamas priede Nr. 11. Kadangi įmonė UAB GTV Solutions planuoja atliekų tvarkymo veiklą, vadovaujantis Taisyklių 1 priedo 3 dalies 3.1. papunkčio kriterijumi „Apdorojamos atliekos ir vykdoma veikla, kuriai vadovaujantis Taršos integruotos prevencijos ir kontrolės leidimų išdavimo, pakeitimo ir panaikinimo taisyklių, patvirtintų Lietuvos Respublikos aplinkos ministro 2013 m. liepos 15 d. įsakymu Nr. D1-528, 1 priede nurodytoms veiklos rūšims nereikia leidimo“ įmonė prašo pakeisti taršos leidimą. Įmonė planuoja pradėti eksploatuoti netinkamų transporto priemonių ardymo veiklą 2018 m. I ketv.. Pradėjus eksploatuoti netinkamų transporto priemonių (ENTP) ardymą, per metus planuojama išardyti iki 180 t eksploatuoti netinkamų transporto priemonių ir 20 t eksploatuoti netinkamų transporto priemonių, kuriose nebėra nei skysčių, nei kitų pavojingų sudedamųjų dalių. Ūkinę veiklą planuojama vykdyti nuomojamose patalpose adresu Zietelos g. 3, Vilnius. Ardymo metu iš transporto priemonių bus išimamos ne tik atliekos, bet ir geros detalės bei mazgai, kurios gali būti antrą kartą panaudotos, kontroliuojamas atliekų susidarymas bei rūšiavimas.

*Eksploatuoti netinkamų transporto priemonių tvarkymo technologinio proceso aprašymas:*

ENTP į atliekų tvarkymo vietą priklausomai nuo jų techninės būklės, atgabenami savo eiga arba samdomu specialiu transportu ir pastatomos *į ENTP priėmimo ir laikymo zoną Nr. 2*. Transporto priemonė apžiūrima ar yra pilnos komplektacijos ir įvertinama jos būklė. Patikrinama ar neteka skysčiai, ar nėra kitų pašalinių daiktų ir atliekų. Sutikrinamas automobilio valstybinis Nr., kėbulo Nr., kategorija, klasė, transporto priemonės registravimą patvirtinantis dokumentas, patikrinama ar transporto priemonė neturi apribojimų ir išrašomas ENTP sunaikinimo pažymėjimas. ENTP nukenksminamos ir išardomos iš karto priėmus arba kiek galima greičiau, bet ne ilgiau kaip per tris mėnesius nuo ENTP priėmimo dienos. Pildomas atliekų tvarkymo žurnalas.

*ENTP iš priėmimo ir laikymo zonos* pertempiamas į *ENTP išmontavimo zoną Nr. 3.* *ENTP išmontavimo zonoje Nr. 3* pirmiausiai pašalinami skysčiai: alyvos, degalai, aušinimo ir stabdžių skysčiai išskyrus atvejus, kai šie skysčiai turi likti dalyse, kurios bus pakartotinai naudojamos. Pašalinus iš TP skysčius išimami akumuliatoriai, tepalo filtrai, amortizatoriai, katalizatoriai. Nukenksmintų transporto priemonių pagrindiniai variklių, pavarų ir važiuoklės mazgai yra ardomi komplektais, neatskiriant šių mazgų atskirų dalių vietoje ir toliau laikomi kartu su kitomis naudoti tinkamomis TP dalimis uždarose patalpose, *mazgų ir dalių, tinkamų tolesniam naudojimui, laikymo zonoje Nr. 5*. Toliau TP yra ardomos naudojant paprastus pakėlėjus, mechaninius įrankius, autoservisų įrangą, išrūšiuojant antrines žaliavas ir susidariusias nepavojingas atliekas. Išmontavimo metu atskiriami ir rūšiuojami metalai, plastikai, gumos, stiklas, laidai ir elektronika, tolimesniam naudojimui netinkančiosnaudotos padangos ir kitos nepavojingos atliekos, kurios toliau laikomos uždarose patalpose, *metalo laužo ir kitų antrinių žaliavų laikino laikymo zonoje Nr. 4, kitų nepavojingųjų atliekų laikymo zonoje Nr. 8* *ir padangų laikymo zonoje Nr. 7. ENTP išmontavimo zonoje Nr. 3* ENTP yra pilnai išardomos, o kėbulai perduodami metalų atliekas surenkančioms ir tvarkančioms įmonėms.

Vanduo ENTP tvarkymo technologiniuose procesuose nebus naudojamas, todėl nesusidarys gamybinių nuotėkų, kurios galėtų būti užterštos cheminėmis medžiagomis. Numatomas susidarančių nuotekų kiekis 1385 m3/metus arba 5,5 m3/d. Buitinės nuotekos bus nuvedamos į buitinių nuotekų tinklus, kuriuos eksploatuoja UAB „Vilniaus vandenys“ pagal 2014-06-05 pasirašytą sutartį (žr. priede Nr. 10). Numatoma, kad išleidžiamų nuotekų užterštumas neviršys sutartyje nurodytų koncentracijų: BDS7 – 750 mg O2/l, ChDS – 1125 mgO2/l, nafta – 10 mg/l, riebalai 200 mg/l, SM (suspenduotų medžiagų) -750 mg/l, sunkiųjų ir kitų metalų neturi būti. Numatomi metiniai teršalų išmetimai: 1,0388 t/metus BDS7, 0,0139 t/metus nafta.

Kadangi įmonė užsiims atliekų surinkimu ir tvarkymu, automobilių dalių prekyba, į įmonę ir iš jos bus gabenamos atliekos autotransportu. Eksploatuojant įmonės transporto priemones į aplinkos orą išsiskirs 0,55 t anglies monoksido (CO), 0,194 t azoto oksidų (NOx), 0,121 t angliavandenilių (CxHy), 0,017 t kietųjų dalelių (KD) ir 0,007 t sieros dioksidų (SO2) (žr. priede Nr. 9). Dėl planuojamos ūkinės veiklos kvapų nesusidarys, ūkinės veiklos metu nebus naudojamos medžiagos skleidžiančios nemalonius kvapus.

Pagrindinis triukšmo šaltinis autotransportas atvykstantis į įmonę ir išvykstantis iš įmonės. Veikla bus vykdoma 5 darbo dienas per savaitę, darbo laikas nuo 8 iki 18 val.. Automobilių iškrovimo, pakrovimo darbai bus vykdomi pastatuose. Visa veikla bus vykdoma uždarose patalpose ir triukšmas į aplinką nepateks, todėl foninio triukšmo lygio neįtakos. Įvertinus tai, kad į aikštelę per dieną gali atvažiuoti 12 lengvųjų automobilių (1,5 automobilio/val) ir per mėnesį 8 kroviniai automobiliai (0,4 krovininai automobiliai per dieną arba 0,05 automobilio/val) bei priėmus, kad vidutinis važiavimo greitis bus apie 30 km/val., tai skaičiuojamas ekvivalentinis garso lygis dėl atvykstančio ir išvykstančio autotransporto aikštelėje gali siekti:

Lekv trans = 10lgN+13,3lg v+8,41 lgd+7+ ΔLp = 10lg1,55+13,3lg30+8,4lg3,23+7+0= 33 dB(A),

kur N - abejomis kryptimis pravažiuojančių transporto priemonių skaičius per valandą;

d-krovininių ir visuomeninių transporto priemonių srautas (%);

v- vidutinis transporto greitis kilometrais per valandą;

ΔLp -pataisa priklausanti nuo konkrečių sąlygų; jei yra betoninė danga pridedama 3 dB, jei yra nuo 3–7 m skiriamoji juosta –1 dB, jei transporto srautas juda įkalnėn, pataisa pridedama, o jei nuokalnėn – atimama, atsižvelgiant į jos statumą (%) (nuo 2 iki 4% - 1 dB, o nuo 4 iki 6 % - 2 dB, nuo 6 iki 8 % - 3 dB).

**18.3. įrenginio eksploatavimo vietos sąlygos (aplinkos elementų, į kuriuos bus išmetami (išleidžiami) teršalai foninis užterštumo lygis pagal atskirus iš įrenginio veiklos vykdymo metu išmetamus (išleidžiamus) teršalus, geografinės sąlygos (kalnas, slėnis ir pan., atvira neapgyvendinta vietovė ir kt.). Foninis aplinkos oro užterštumo lygis yra pagal foninio aplinkos oro užterštumo ir meteorologinių duomenų naudojimo tvarką įvertintas aplinkos oro užterštumo lygis;**

Planuojamos ūkinės veiklos metu oro teršalų išmetimas iš stacionarių šaltinių į gamtinę aplinką nenumatomas. Eksploatuojant transporto priemones numatomas teršalų išsiskyrimas iš mobilių taršos šaltinių, tačiau išmetamų teršalų kiekis yra nereikšmingas ir neviršys aplinkos ore ribinių verčių.

Planuojama ūkinė veikla pagal Vilniaus miesto savivaldybės teritorijos bendrąjį planą bus vykdoma verslo, gamybos, pramonės teritorijoje (žr. priede Nr. 8). Planuojama ūkinė veikla bus vykdoma žemės sklype (unikalus Nr. 0101-0052-0147), kurio plotas 2,9623 ha. Žemės sklypo paskirtis: kita. Specialiosios žemės ir miško naudojimo sąlygos: vandentiekio, lietaus ir fekalinės kanalizacijos tinklų ir įrenginių apsaugos, šilumos ir karšto vandens tiekimo tinklų apsaugos, ryšių linijos apsaugos, elektros linijų apsaugos, dujotiekių apsaugos, geležinkelio kelių ir jų įrenginių apsaugos zonos (žr. priede Nr. 1). Planuojama ūkinė veikla – eksploatuoti netinkamų transporto priemonių ardymas. UAB GTV Solutions gamybinė veikla bus vykdoma gamybiniame pastate (unikalus Nr. 1094-0269-0068), plane pažymėtas 6P3pb, ir sandėlyje (unikalus Nr. 1094-0269-0235), plane pažymėtas 21F1g. Administracinė veikla bus vykdoma pastate (unikalus Nr. 1094-0269-0024), plane pažymėtas 2H4p (žr. 1 pav., priede Nr. 2, priede Nr. 6). Planuojamos ūkinės veiklos teritorija yra aptverta ir išasfaltuota. Planuojamos ūkinės veiklos vietoje įrengti vandentiekio, nuotekų šalinimo, elektros, šilumos tiekimo tinklai. Susisiekimui naudojamas esamas kelių tinklas, yra geležinkelis. Papildomos infrastruktūros įrengti neplanuojama.

UAB GTV Solutions gamybinė veikla bus vykdoma pastato Nr. 6P3pb 690 m2 ploto nuomojamose patalpose, nuomojamose sandėlio Nr. 21F1g 479,95 m2 plotopatalpose, administracinė veikla – pastato Nr. 2H4p 145 m2 ploto nuomojamose patalpose (žr. 1 pav., priede Nr. 2, priede Nr. 6). Negyvenamųjų patalpų nuomos sutartis pateikiame priede Nr. 2.



1 pav. Planuojamos ūkinės veiklos žemės sklypas su statiniais

Teminis žemėlapis su pažymėtomis gretimybėmis pridedamas priede Nr. 6 ir Nr. 7. Šalia planuojamos ūkinės veiklos vietos prekybos, pramoninę ir sandėliavimo ūkinę veiklą vykdo kitos įmonės: UAB „Vilniaus margarino gamykla“, UAB „Danpower Baltic Zietelos“ biokuro katilinė, veikianti nuo 2014 m, UAB „Navaga“ – transporto ir logistikos įmonė, UAB „Celsis“ –šildymo, vėdinimo, kondicionavimo ir vonios kambario įrangos prekybos bendrovė, kitos įmonės. Artimiausias gyvenamasis namas nuo vietos, kurioje planuojama ūkinė veikla, nutolęs 280 m atstumu šiaurės rytų kryptimi, o toliau prasideda intensyvaus užstatymo teritorijos. Šalia ūkinės veiklos vietos nėra mokyklų, ligoninių. Artimiausia mokykla – Vilkpėdės darželis mokykla, nutolusi 0,56 km atstumu šiaurės vakarų kryptimi nuo planuojamos ūkinės veiklos vietos. Artimiausia ligoninė – Vilkpėdės ligoninė, nutolusi 0,3 km atstumu šiaurės vakarų kryptimi nuo planuojamos ūkinės veiklos vietos. Artimiausias parkas, Vilkpėdės parkas, nuo planuojamos ūkinės veiklos vietos nutolęs 170 m atstumu į pietvakarius. Apie 15 m atstumu nuo planuojamos ūkinės veiklos vietos yra geležinkelio bėgiai. Ūkinė veiklos vieta nepatenka į paviršinių vandens telkinių bei vandenviečių apsaugos zonas. Esama teritorija nepriklauso saugomų teritorijų statusui. Šalia nėra Europos ekologinio tinklo Natura 2000 teritorijų, apsaugos zonų, kurioms planuojama ūkinė veikla gali turėti įtakos. Artimiausia Natūra 2000 teritorija yra Neries upė, Natura 2000 buveinių apsaugai svarbi teritorija, nutolusi 1,3 km atstumu šiaurės vakarų kryptimi nuo planuojamos ūkinės veiklos vietos. Teritorijai, kurioje planuojama ūkinė veikla, nėra iškelta jokių Natura 2000 gamtosauginių tikslų. Panerių erozinio kalvyno kraštovaizdžio draustinis nuo planuojamos ūkinės veiklos vietos nutolęs 1,3 km atstumu pietvakarių kryptimi, Karoliniškių kraštovaizdžio draustinis – 2,5 km atstumu šiaurės vakarų kryptimi. Planuojama ūkinė veikla saugomoms teritorijoms įtakos neturės. Artimiausia nekilnojamo kultūros paveldo vertybė nuo ūkinės veiklos vietos yra Vilkpėdės ligoninės statinių kompleksas (unikalus kodas 2761), nutolęs 0,3 km atstumu šiaurės vakarų kryptimi nuo planuojamos ūkinės veiklos vietos. Kita kultūros paveldo vertybė – geležinkelio viadukas (unikalus kodas 5352) nutolęs 0,3 km atstumu pietryčių kryptimi. Už 0,3 km prasideda Vilniaus miesto istorinė dalis, vad. Naujamiesčiu (kodas 33653) (žr. priede Nr. 7). Planuojama ūkinė veikla nekilnojamoms kultūros paveldo vertybėms įtakos neturės. Ekonominiu atžvilgiu vieta patogi vykdyti planuojamą veiklą, kadangi šalia ūkinę veiklą vykdo pramonės, sandėliavimo įmonės, išvystyta privažiavimo infrastruktūra. Pasirinkta vieta yra tinkama atliekų tvarkymo veiklai. Įmonėje už aplinkos apsaugą bus atsakingas direktoriaus įgaliotas asmuo.

Pagrindinis triukšmo šaltinis šalia planuojamos ūkinės veiklos vietos yra pramonės įmonės (UAB „Vilniaus margarino gamykla“, UAB „Danpower Baltic Zietelos“ biokuro katilinė), Tūkstantmečio, Vilkpėdės gatvių autotransportas. Vilniaus miesto autotransporto dienos metu ekvivalentinio triukšmo lygio žemėlapyje foninis triukšmas dėl Tūkstantmečio ir kitų gatvių autotransporto planuojamos ūkinės veiklos vietoje dienos metus siekia 60-64 dBA, o šalia gyvenamojo namo, adresu Skroblų g. 31, Vilnius – 70-74 dBA. Geležinkelių dienos metu keliamas triukšmas – 45-49 dBA įmonės aplinkoje, pramonės keliamas triukšmas dienos metus siekia yra 45-49 dBA. Įvertinus į įmones atvažiuojančio, išvažiuojančio autotransporto skleidžiamą triukšmą, Vilniaus miesto autotransporto, geležinkelio, pramonės dienos metu ekvivalentinio triukšmo lygio žemėlapyje nurodytą triukšmo lygį planuojamos ūkinės veiklos vietoje apskaičiuotas foninis triukšmo lygis kartu su ūkine veikla:

L= = 10lg(100,1\*64 +100,1\*49+100,1\*49+100,1\*33) =64 dB(A);

Li – ekvivalentiniai triukšmo lygiai dėl atskirų veiklų i.

Artimiausias gyvenamasis namas šalia pareiškiamos ūkinės veiklos yra nutolęs 280 m atstumu šiaurės rytų kryptimi. Vilniaus miesto autotransporto dienos metu ekvivalentinio triukšmo lygio žemėlapyje foninis triukšmo lygis šalia namo siekia 70-74 dBA. Triukšmas sklindantis nuo ūkinės veiklos šaltinio link gyvenamojo namo dėl atstumo tarp triukšmo šaltinio ir skaičiuojamojo taško sumažėja 28 dB(A) [E. Mačiūnas] ir siekia 36 dB.

LA ekv ter = LA ekv – ΔLA ekv ats – ΔLA ekv ekr – ΔLA ekv želd = 64–28=36, dB(A),

kur LA ekv ter – triukšmo lygis skaičiuojamajame teritorijos taške, dB(A);

LA ekv – šaltinio ekvivalentinis triukšmo lygis, dB(A);

ΔLA ekv ats – triukšmo lygio sumažėjimas dB(A), priklausomai nuo atstumo tarp triukšmo šaltinio ir skaičiuojamojo taško;

ΔLA ekv ekr – triukšmo lygio sumažėjimas dB(A) dėl ekranų, esančių triukšmo sklidimo kliūtimi;

ΔLA ekv želd – triukšmo lygio sumažėjimas dB(A) dėl želdinių.

Pagal Lietuvos higienos normą HN 33:2011 „Triukšmo ribiniai dydžiai gyvenamuosiuose ir visuomeninės paskirties pastatuose bei jų aplinkoje“, gyvenamųjų ir visuomeninės paskirties pastatų aplinkoje, išskyrus transporto sukeliamą triukšmą, ekvivalentinis leistinas garso slėgio lygis 6-18 val. – 55 dBA, maksimalus garso slėgio lygis – 60 dBA. Triukšmo lygis artimiausio gyvenamojo namo aplinkoje dėl planuojamos ūkinės veiklos neviršys Lietuvos higienos normos HN 33:2011 ribinių verčių, tačiau viršija dėl Tūkstantmečio gatvės autotransporto keliamo triukšmo.

**18.5. priemonės ir veiksmai teršalų išmetimo (išleidimo) iš įrenginio prevencijai arba, jeigu tai neįmanoma, iš įrenginio išmetamo (išleidžiamo) teršalų kiekio mažinimui; kai įrenginyje vykdomos veiklos ir su tuo susijusios aplinkos taršos intensyvumas pagal technologiją per metus (ar per parą) reikšmingai skiriasi arba tam tikru konkrečiu periodu veikla nevykdoma, pateikiama informacija apie skirtingo intensyvumo veiklos vykdymo laikotarpius;**

Oro teršalų išmetimas iš stacionarių taršos šaltinių į gamtinę aplinką nenumatomas, todėl imtis papildomų priemonių dėl oro taršos nenumatoma. Pavojingų atliekų patekimas į dirvožemį, gruntinius vandenis nenumatomas, kadangi įmonėje atliekos iškraunamos, tvarkomos ir laikomos uždarose patalpose tokiu būdu apsaugant gruntinius vandenis ir dirvožemį nuo neigiamo poveikio aplinkai. Įmonėje susidariusios pavojingos ir nepavojingos atliekos tvarkant eksploatuoti netinkamas transporto priemones bus periodiškai perduodamos atliekas tvarkančioms įmonėms. Veikla bus vykdoma ištisus metus.

**18.6. planuojamų naudoti žaliavų ir pagalbinių medžiagų, įskaitant chemines medžiagas ir preparatus bei kurą, sąrašai, jų kiekis, rizikos/pavojaus bei saugumo/atsargumo frazės, saugos duomenų lapai;**

Įmonė yra atliekas tvarkanti įmonė, naudojamos žaliavos pateikiamos 1 lentelėje, cheminių medžiagų ir preparatų ūkinėje veikloje naudoti nenumatoma.

**18.7. įrenginyje numatytos (naudojamos) atliekų susidarymo prevencijos priemonės (taikoma ne atliekas tvarkančioms įmonėms);**

Įmonė yra atliekas tvarkanti įmonė.

**18.8. planuojami naudoti vandens šaltiniai, vandens poreikis, nuotekų tvarkymo būdai. Ši informacija neteikiama, jei yra pateikta specialiosiose paraiškos dalyse „Nuotekų tvarkymas ir išleidimas“ ir (ar) „Vandens išgavimas iš paviršinių vandens telkinių“;**

Įmonė sudariusi sutartį su UAB “MATA consulting” dėl gamybinių ir biuro patalpų nuomos, kur vanduo naudojamas tik buitinėms reikmėms. UAB „MATA consulting“ yra sudariusi 2014 m. birželio 5 d. sutartį su UAB „Vilniaus vandenys“ dėl geriamojo vandens tiekimo ir nuotekų tvarkymo. Įmonės ūkinėje veikloje technologiniuose procesuose vanduo nenaudojamas, gamybinės nuotekos nesusidarys.

Įmonės darbuotojai naudosis administracinėse patalpose esančiu sanitariniu mazgu. Vanduo bus tiekiamas iš UAB „Vilniaus vandenys“ vandentiekio tinklų pagal 2014-06-05 pasirašytą sutartį (žr. priede Nr. 10). Numatomas vandens poreikis pagal vandens vartojimo normas RSN 26-90 1385 m3/metus arba 5,5 m3/d (metinis kiekis apskaičiuojamas: 251 d. d x 60 darb. x (0,012 m3 (darbuotojo paros norma) + 0,08 m3(sanitarinio mazgo val. norma))). Numatomas susidarančių nuotekų kiekis 1385 m3/metus arba 5,5 m3/d. Buitinės nuotekos bus nuvedamos į buitinių nuotekų tinklus, kuriuos eksploatuoja UAB „Vilniaus vandenys“ pagal 2014-06-05 pasirašytą sutartį (žr. priede Nr. 10). Numatoma, kad išleidžiamų nuotekų užterštumas neviršys sutartyje nurodytų koncentracijų: BDS7 – 750 mg O2/l, ChDS – 1125 mgO2/l, nafta – 10 mg/l, riebalai 200 mg/l, SM (suspenduotų medžiagų) -750 mg/l, sunkiųjų ir kitų metalų neturi būti.

UAB GTV Solutions numatoma atliekų tvarkymo veikla bus vykdoma tik uždarose patalpose. Į UAB GTV Solutions“ įmonės patalpas atliekos atvežamos tiekėjo autotransportu, autotransportas įvažiuoja į pastato vidų, atliekos iškraunamos pastato viduje. Įmonės teritorija yra asfaltuota. Autotransporto privažiavimui, apsisukimui naudojama bendro naudojimo asfaltuota teritorija. Kadangi visa ūkinė veikla (atliekų pakrovimas, iškrovimas, ardymas, laikymas) bus vykdoma uždarose patalpose, lietaus vanduo neturi santykio su atliekomis, todėl švarios paviršinės nuotekos nėra valomos ir nuo teritorijos paviršiaus bei pastatų stogų surenkamos ir patenka į UAB „Aliejaus investicijų projektai“ nuosavybes teise priklausančius paviršinius nuotekų tinklus.

**18.9. informacija apie neįprastas (neatitiktines) įrenginio veiklos (eksploatavimo) sąlygas ir numatytas priemones taršai sumažinti, kad nebūtų viršijamos aplinkos kokybės normos;**

Ūkinės veiklos metu neatitikinės veiklos sąlygos nesusidarys. Įmonėje atliekų apdorojimas bus vykdomas rankiniu būdu ir naudojant įrangą, esant per dideliam atliekų kiekiui, atliekų tiekimas bus stabdomas, greičiau tvarkomos atliekos.

**Žaliavų, kuro ir cheminių medžiagų naudojimas gamyboje**

**1 lentelė. Įrenginyje naudojamos žaliavos, kuras ir papildomos medžiagos**

|  |  |  |  |
| --- | --- | --- | --- |
| **Eil. Nr.** | **Žaliavos, kuro rūšies arba medžiagos pavadinimas** | **Planuojamas naudoti kiekis, matavimo vnt. (t, m3 ar kt. per metus)** | **Kiekis, vienu metu saugomas vietoje (t, m3 ar kt. per metus), saugojimo būdas (atvira aikštelė ar talpyklos, uždarytos talpyklos ar uždengta aikštelė ir pan.)** |
| **1** | **2** | **3** | **4** |
| 1. | Švarus sorbentas | 0,25 t | 0,15 t talpa, pavojingų atliekų laikymo zonoje, sandėlyje |
| 2. | Švarios pjuvenos, pašluostės | 0,25 t | 0,15 t talpa, pavojingų atliekų laikymo zonoje, sandėlyje |

**2 lentelė. Įrenginyje naudojamos pavojingos medžiagos ir mišiniai**

Įmonėje nenaudojamos pavojingos medžiagos ir mišiniai, todėl 2 lentelė nepildoma.

**PARAIŠKOS PRIEDAI, KITA PAGAL TAISYKLES REIKALAUJAMA INFORMACIJA IR DUOMENYS**

* 1. Žemės sklypo ir pastatų nekilnojamojo turto registro centrinio duomenų banko išrašai;
	2. Negyvenamųjų patalpų nuomos sutartis;
	3. Atliekų naudojimo ar šalinimo techninis reglamentas;
	4. Atliekų naudojimo ar šalinimo veiklos nutraukimo planas;
	5. UAB GTV Solutions zonų išsidėstymas pagal Eksploatuoti netinkamų transporto priemonių tvarkymo taisykles;
	6. UAB GTV Solutions planuojamos ūkinės veiklos vietos apylinkių žemėlapis M 1:2000;
	7. UAB GTV Solutions planuojamos ūkinės veiklos vietos apylinkių žemėlapis M 1:10000;
	8. Vilniaus miesto savivaldybės teritorijos bendrojo plano ištrauka M 1:250000;
	9. Teršalų emisijos į atmosferą iš mašinų su vidaus degimo varikliais apskaičiavimas;
	10. Geriamojo vandens tiekimo ir nuotekų tvarkymo sutartis;
	11. UAB „GTV GROUP IR KO“ perdavimo aktas

**ATLIEKŲ APDOROJIMAS (NAUDOJIMAS AR ŠALINIMAS, ĮSKAITANT PARUOŠIMĄ NAUDOTI AR ŠALINTI) IR LAIKYMAS**

NEPAVOJINGOSIOS ATLIEKOS

**1 lentelė**. Didžiausias numatomas laikyti nepavojingųjų atliekų kiekis.

Įrenginio pavadinimas \_\_\_\_\_\_\_\_\_\_Eksploatuoti netinkamų transporto priemonių ardymo sandėliai \_\_\_\_\_\_\_\_\_\_\_\_\_\_

|  |  |  |
| --- | --- | --- |
| Atliekos | Naudojimui ir (ar) šalinimui skirtų atliekų laikymas | Planuojamas tolimesnis atliekų apdorojimas |
| Kodas | Pavadinimas | Patikslintas pavadinimas | Laikymo veiklos kodas (R13 ir (ar) D15)  | Didžiausias vienu metu numatomas laikyti bendras atliekų, įskaitant apdorojimo metu susidarančių atliekų, kiekis, t |
| 1 | 2 | 3 | 4 | 5 | 6 |
| 16 01 06 | Eksploatuoti netinkamos transporto priemonės, kuriose nebėra nei skysčių, nei kitų pavojingų sudedamųjų dalių | Eksploatuoti netinkamos transporto priemonės, kuriose nebėra nei skysčių, nei kitų pavojingų sudedamųjų dalių | R13, D15 | 95,58 | S5 |
| 16 01 17 | Juodieji metalai | Juodieji metalai | R13, D15 | S5, R12 |
| 16 08 01 | Panaudoti katalizatoriai, kuriuose yra aukso, sidabro, renio, rodžio, paladžio, iridžio arba platinos (išskyrus 16 08 07 | Panaudoti katalizatoriai, kuriuose yra aukso, sidabro, renio, rodžio, paladžio, iridžio arba platinos, išskyrus pavojingų medžiagų | R13, D15 | S5, R4, R5, R12 |
| 16 08 03 | Kitaip neapibrėžti panaudoti katalizatoriai, kuriuose yra pereinamųjų metalų arba pereinamųjų metalų junginių | Katalizatoriai | R13, D15 | S5, R4, R5, R12 |
| 16 01 03 | Naudoti nebetinkamos padangos | Naudoti nebetinkamos padangos | R13, D15 | R4, R5, S5, R12 |
| 16 01 19 | Plastikai | Bamperiai, posparniai  | R13, D15 | S5, R12 |
| 16 01 19 | Plastikai | TP detalės | R13, D15 | S5, R12 |
| 16 01 22 | Kitaip neapibrėžtos sudedamosios dalys | Tolimesniam naudojimui netinkantys mazgai, laidai, elektronika | R13, D15 | R5, S5, R12, R1 |
| 16 01 18 | Spalvotieji metalai | Spalvotieji metalai | R13, D15 | S5, R12 |
| 16 01 12 | Stabdžių trinkelės nenurodytos 16 01 11 | Stabdžių trinkelės | R13, D15 | S5, R12 |
| 16 01 20 | Stiklas | Stiklo atliekos | R13, D15 | S5, R12 |

**2 lentelė**. Didžiausias numatomas laikyti nepavojingųjų atliekų kiekis jų susidarymo vietoje iki surinkimo (S8).

Nenumatoma laikyti nepavojingas atliekas jų susidarymo vietoje iki surinkimo (S8), todėl 2 lentelė nepildoma.

**3 lentelė**. Numatomos naudoti nepavojingosios atliekos.

Naudoti nepavojingas atliekas nenumatoma, todėl lentelė nepildoma.

**4 lentelė**. Numatomos šalinti nepavojingosios atliekos.

Šalinti nepavojingas atliekas nenumatoma, todėl lentelė nepildoma.

**5 lentelė**. Numatomos paruošti naudoti ir (ar) šalinti nepavojingosios atliekos.

Įrenginio pavadinimas\_\_\_\_\_\_\_\_\_\_\_\_\_ Eksploatuoti netinkamų transporto priemonių ardymo sandėliai \_\_\_\_\_\_\_\_\_\_\_\_\_

|  |  |
| --- | --- |
| Numatomos paruošti naudoti ir (ar) šalinti atliekos | Atliekų paruošimas naudoti ir (ar) šalinti |
| Kodas | Pavadinimas | Patikslintas pavadinimas | Atliekos paruošimo naudoti ir (ar) šalinti veiklos kodas (D8, D9, D13, D14, R12, S5)  | Projektinis įrenginio pajėgumas, t/m. |
| 1 | 2 | 3 | 4 | 5 |
| 16 01 06 | Eksploatuoti netinkamos transporto priemonės, kuriose nebėra nei skysčių, nei kitų pavojingų sudedamųjų dalių | Eksploatuoti netinkamos transporto priemonės, kuriose nebėra nei skysčių, nei kitų pavojingų sudedamųjų dalių | S5 | 20 |

6. Kita informacija pagal Taisyklių 24.2 papunktį.

Eksploatuoti netinkamų transporto priemonių ardymo metu susidaro dideli kiekiai juodojo ir spalvotojo metalo laužo, kuris perduodamas metalų tvarkytojams. Susidariusios juodojo ir spalvotojo metalo laužo atliekos bus laikomos pagal patvirtintą Lietuvos Respublikos ūkio ministro 2010 m. rugsėjo 6 d. įsakymo Nr. 4-678 „Dėl Netauriųjų metalų laužo ir atliekų apskaitos ir saugojimo taisyklių ir netauriųjų metalų laužo ir atliekų supirkimo vietų įrengimo reikalavimų patvirtinimo“ reikalavimus.

PAVOJINGOSIOS ATLIEKOS

**1 lentelė**. Didžiausias numatomas laikyti pavojingųjų atliekų kiekis.

Įrenginio pavadinimas \_\_\_\_\_\_\_\_\_\_\_\_Eksploatuoti netinkamų transporto priemonių ardymo sandėliai\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |
| --- | --- | --- | --- | --- | --- | --- |
| Pavojingųjų atliekų technologinio srauto žymėjimas | Pavojingųjų atliekų technologinio srauto pavadinimas | Atliekos kodas | Atliekos pavadinimas | Patikslintas atliekos pavadinimas | Naudojimui ir (ar) šalinimui skirtų atliekų laikymas | Planuojamas tolimesnis atliekų apdorojimas |
| Laikymo veiklos kodas (R13 ir (ar) D15)  | Didžiausias vienu metu numatomas laikyti bendras atliekų, įskaitant apdorojimo metu susidarančių atliekų, kiekis, t  |
| 1 | 2 | 3 | 4 | 5 | 6 | 7 | 8 |
| **Tvarkomos atliekos** |
| TS-10 | Naudoti netinkamos transporto priemonės ir jų atliekos | 16 01 04\* | Eksploatuoti netinkamos transporto priemonės | Eksploatuoti netinkamos transporto priemonės | R13, D15 | 10 | S5 |
| **Tvarkymo metu susidarančios atliekos** |
| TS-02 | Nechlorintos, nehalogenintos alyvų atliekos | 13 02 08\* | Kita variklio, pavarų dėžės ir tepalinė alyva | Kita variklio, pavarų dėžės ir tepalinė alyva | R13, D15 | 0,9 | S5, R12, R1 |
| TS-03 | Naftos produktais užteršti dumblai, gruntai ir atliekos  | 15 02 02\* | Absorbentai, filtrų medžiagos (įskaitant kitaip neapibrėžtus tepalų filtrus), pašluostės, apsauginiai drabužiai, užteršti pavojingosiomis medžiagomis | Absorbentai, filtrų medžiagos (įskaitant kitaip neapibrėžtus tepalų filtrus), pašluostės, apsauginiai drabužiai, užteršti pavojingosiomis medžiagomis | R13, D15 | 0,15 | S5, R12, R1 |
| TS-06 | Baterijų ir akumuliatorių atliekos | 16 06 01\* | Švino akumuliatoriai | Švino akumuliatoriai | R13, D15 | 1 | S5, R12 |
| TS-10 | Naudoti netinkamos transporto priemonės ir jų atliekos | 16 01 21\* | Pavojingos sudedamosios dalys, nenurodytos 16 01, 07-16 01 11, 16 01 13-16 01 14 ir 16 01 23-16 01 25 | Oro įsiurbimo filtrai, degalų filtrai, amortizatoriai | R13, D15 | 1,2595 | R4, R5, S5, R12 |
| 16 01 14\* | Aušinamieji skysčiai, kuriuose yra pavojingųcheminių medžiagų | Aušinamieji skysčiai, kuriuose yra pavojingųcheminių medžiagų | R13, D15 | S5, R12, R1 |
| 16 01 13\* | Stabdžių skystis | Stabdžių skystis | R13, D15 | S5, R12, R1 |
| 16 01 07\* | Tepalų filtrai | Tepalų filtrai  | R13, D15 |  R4, R5, S5, R12 |
| 16 01 10\* | Sprogios sudedamosios dalys (pvz. oro pagalvės) | Oro pagalvės | R13, D15 | S5, R12, R1 |

**2 lentelė**. Didžiausias numatomas laikyti pavojingųjų atliekų kiekis jų susidarymo vietoje iki surinkimo (S8).

Nenumatoma laikyti pavojingas atliekas jų susidarymo vietoje iki surinkimo (S8), todėl 2 lentelė nepildoma.

**3 lentelė**. Numatomos naudoti pavojingosios atliekos.

Naudoti pavojingas atliekas nenumatoma, todėl lentelė nepildoma.

**4 lentelė**. Numatomos šalinti pavojingosios atliekos.

Šalinti pavojingas atliekas nenumatoma, todėl lentelė nepildoma.

**5 lentelė**. Numatomos paruošti naudoti ir (ar) šalinti pavojingosios atliekos.

Įrenginio pavadinimas\_\_\_\_Eksploatuoti netinkamų transporto priemonių ardymo sandėliai\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |
| --- | --- | --- | --- | --- | --- |
| Pavojingųjųatliekų technologinio srauto žymėjimas | Pavojingųjų atliekų technologinio srauto pavadinimas | Atliekos kodas | Atliekos pavadinimas | Patikslintas atliekos pavadinimas | Atliekų paruošimas naudoti ir (ar) šalinti |
| Atliekos paruošimo naudoti ir (ar) šalinti veiklos kodas (D8, D9, D13, D14, R12, S5)  | Projektinis įrenginio pajėgumas t/m. |
| 1 | 2 | 3 | 4 | 5 | 6 | 7 |
| TS-10 | Naudoti netinkamos transporto priemonės ir jų atliekos | 16 01 04\* | Eksploatuoti netinkamos transporto priemonės | Eksploatuoti netinkamos transporto priemonės | S5 | 180 |

6. Kita informacija pagal Taisyklių 24.2 papunktį.

Visos atliekos, susidariusios vykdant planuojamą ūkinę veiklą bus perduodamos įmonėms turinčioms leidimą tvarkyti tos rūšies atliekas. Įmonėje numatomos šios priemonės atliekoms paruošti naudoti pakartotinai: eksploatuoti netinkamos transporto priemonės apdorojamos (išardomos) ir gautos antriniam panaudojimui tinkamos detalės parduodamos, susidarančios pavojingos ir nepavojingos atliekos perduodamos atliekas tvarkančioms įmonėms. Eksploatuoti netinkamos transporto priemonės bus laikomos, ardomos pagal patvirtintus Lietuvos Respublikos aplinkos ministro 2003 m. gruodžio 24 d. įsakymo Nr. 710 „Dėl eksploatuoti netinkamų transporto priemonių tvarkymo taisyklių patvirtinimo“ reikalavimus.

**deklaracija**

Teikiu paraišką Taršos leidimui gauti.

Patvirtinu, kad šioje paraiškoje pateikta informacija yra teisinga, pilna ir tiksli.

Neprieštarauju, kad leidimą išduodanti institucija paraiškos arba jos dalies kopiją, išskyrus informaciją, kuri šioje paraiškoje nurodyta kaip komercinė (gamybinė) paslaptis, pateiktų tretiesiems asmenims. Komercinė (gamybinė) paslaptis nepateikiama.

Parašas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data: \_2018-02-02\_\_\_\_\_\_\_\_\_\_\_

(veiklos vykdytojo arba jo įgalioto asmens)

\_\_\_\_\_\_\_\_\_\_ DIREKTORIUS TAUTVILAS ŠLĖGUS \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pasirašančiojo vardas, pavardė, pareigos *(pildoma didžiosiomis raidėmis))*

1. **ŽEMĖS SKLYPO IR PASTATŲ NEKILNOJAMOJO TURTO REGISTRO CENTRINIO DUOMENŲ BANKO IŠRAŠAI;**

**2. NEGYVENAMŲJŲ PATALPŲ NUOMOS SUTARTIS**

**3. ATLIEKŲ NAUDOJIMO AR ŠALINIMO TECHNINIS REGLAMENTAS;**

**4. ATLIEKŲ NAUDOJIMO AR ŠALINIMO VEIKLOS NUTRAUKIMO PLANAS;**

**5. UAB GTV SOLUTIONS SANDĖLIO ZONŲ IŠSIDĖSTYMAS PAGAL EKSPLOATUOTI NETINKAMŲ TRANSPORTO PRIEMONIŲ TVARKYMO TAISYKLES;**

1. **UAB GTV SOLUTIONS PLANUOJAMOS ŪKINĖS VEIKLOS VIETOS APYLINKIŲ ŽEMĖLAPIS M 1:2000**
2. **UAB GTV SOLUTIONS PLANUOJAMOS ŪKINĖS VEIKLOS VIETOS APYLINKIŲ ŽEMĖLAPIS M 1:10000**
3. **VILNIAUS MIESTO SAVIVALDYBĖS TERITORIJOS BENDROJO PLANO IŠTRAUKA M 1:250000**
4. **TERŠALŲ EMISIJOS Į ATMOSFERĄ IŠ MAŠINŲ SU VIDAUS DEGIMO VARIKLIAIS APSKAIČIAVIMAS**

**10. GERIAMOJO VANDENS TIEKIMO IR NUOTEKŲ TVARKYMO SUTARTIS 11. UAB „GTV GROUP IR KO“ PERDAVIMO AKTAS**